פוסי/ורדון

פוסי/ורדון (באנגלית: Fosse/Verdon) היא מיני-סדרה ביוגרפית אמריקאית בכיכובם של סם רוקוול בתפקיד הבמאי והכוריאוגרף בוב פוסי ומישל ויליאמס בתפקיד אשתו, השחקנית והרקדנית גוון ורדון. הסדרה, המספרת את סיפור היחסים האישיים והמקצועיים הבעייתיים של הזוג, מבוססת על הביוגרפיה Fosse מאת סם ווסון. נורברט ליאו בוץ ומרגרט קוואלי משתתפים גם הם בסדרה, ומגלמים את דמויותיהם של פאדי צ'ייבסקי ואן ריינקינג בהתאמה. הסדרה, בת 8 פרקים, הוקרנה בבכורה ב-9 באפריל 2019, ב-FX.

בטקס פרסי האמי ה-71, הסדרה קיבלה שבע מועמדויות, כולל מיני-סדרה הטובה ביותר, ומועמדויות בקטגוריות משחק עבור רוקוול, ויליאמס וקוואלי.

אודות
פוסי/ורדון מספרת את סיפור "השותפות הרומנטית והיצירתית בין בוב פוסי לגוון ורדון. הוא היה קולנוען ואחד הכוריאוגרפים והבמאים המשפיעים ביותר על התיאטרון; היא הייתה הרקדנית הגדולה ביותר בברודוויי בכל הזמנים. יחד, הם שינו את הפנים של הבידור האמריקאי - במחיר מסוכן".

סיפור הסדרה כולה נפרש דרך פלשבקים ופלשפורוורדים של מערכת היחסים של בני הזוג לאורך השנים. כמו כן מוצגים ההיפוכים של יחסי הכוחות והמעמד של השניים, וכן ההקשרים לאירועים אשר איפשרו לכל זה לקרות. בנוסף, הסדרה מציגה גם את תרומתם של פוסי וורדון לתעשיית הבידור, למרות כל הבעיות האישיות שלהם.

שחקנים ודמויות
250px|ממוזער|שמאל|סם רוקוול (משמאל) בתור בוב פוסי, ומישל ויליאמס בתור גוון ורדון.
 שם השחקן/ית שם הדמות אודות הדמות סם רוקוול  בוב פוסי  במאי וכוריאוגרף, בעלה של גוון ורדון מישל ויליאמס  גוון ורדון שחקנית ורקדנית, אשתו של בוב פוסי נורברט ליאו בוץ פאדי צ'ייבסקי  תסריטאי, מחזאי וסופר, חברו הטוב של פוסי מרגרט קוואלי  אן ריינקינג שחקנית-רקדנית
בין המשתתפים הנוספים בסדרה: אוואן הנדלר (בתפקיד במאי התיאטרון הארולד פרינס), פול רייזר (בתפקיד מפיק התיאטרון סיי פיור), לין-מנואל מירנדה (בתפקיד השחקן רוי שיידר), קלי ברגלנד (בתפקיד גוון ורדון הצעירה).

פרקים

שירים
במהלך תקופת השידור המקורית של הסדרה, מדי שבוע יצא מיני-אלבום, הזמין להורדה ולהשמעה באמצעות סטרימינג בפלטפורמות שונות, עם שידורו של כל פרק חדש. בנוסף למוזיקה מקורית, הפסקולים כוללים שירים פופולריים מהקריירות השונות של בובי פוס וגוון ורדון, בביצוע צוות שחקני הסדרה, בהם "Big Spender" מתוך "צ'ריטי המתוקה" ו-"Corner of the Sky" מתוך "פיפין".

הפקה
פיתוח
הזכויות להפיק מיני-סדרה המבוססת על Fosse, ספרו הביוגרפי של סם וסון, נמכרו לרשת FX Networks על ידי המפיק הבכיר ג'ורג' סטלזנר. בקיץ 2016, באישור המנהלים הקריאייטיבים של FX, פנה סטלזנר אל השחקן והמחזאי לין-מנואל מירנדה ואל הבמאי תומאס קייל, יוצרי המחזמר "המילטון", וניסה לצרפם לפרויקט. מירנדה וקייל הכירו היטב את ספרו של ווסון, שכן ווסון ומירנדה למדו יחד באוניברסיטת וסליאן. הבא להצטרף לפרויקט היה יוצרו של המחזמר "אוון הנסן היקר", המחזאי עטור הפרסים סטיבן ליוונסון. ליוונסון וקייל המשיכו לעבוד יחד, על מנת לעבד את הספר לפורמט של מיני-סדרה טלוויזיונית. במהלך השלבים המוקדמים של תהליך הפיתוח, קייל ולבנסון הצליחו לצרף לפרויקט את ניקול פוסי, הבת המשותפת היחידה של בוב פוסי וגוון ורדון, והמנהלת של העזבון שלהם.

ב-5 ביולי 2018, רשת FX הודיעה על הזמנת מיני -סדרה בת שמונה פרקים בשם פוסי/ורדון (Fosse/Verdon), כאשר סם רוקוול יגלם את דמותו של בוב פוסי ומישל ויליאמס תגלם את דמותה של גוון ורדון. ב-25 באוקטובר 2018 דווח כי קייל יביים לפחות ארבעה משמונת הפרקים של הסדרה. בסופו של דבר, הוא ביים בסך הכל חמישה פרקים. המפיקים הבכירים כללו את לבנסון, קייל, מירנדה, סטלזנר, רוקוול וויליאמס, כשניקול פוסי שימשה כמפיקה משותפת, והכוריאוגרף אנדי בלנקנבולר (המילטון) שימש כמפיק-שותף. ב-26 באוקטובר 2018, הוכרז כי ג'ואל פילדס, ה-showrunner של סדרת הדרמה המוערכת של רשת FX "האמריקאים" יצטרף להפקה כתסריטאי ומפיק בפועל נוסף. ב-23 בינואר 2019, הוכרז מועד שידור הבכורה של הסדרה נקבע ל-9 באפריל 2019.

ליהוק
לצד ההודעה על הזמנת הסדרה, פורסם כי סם רוקוול ומישל ויליאמס לוהקו לתפקידים הראשיים. ב-19 בנובמבר 2018, פורסם כי מרגרט קוואלי ונורברט ליאו בוץ לוהקו גם הם לתפקידים קבועים בסדרה, וכי איה קאש, נאט קורדרי, סוזן מיסנר, ביאנקה מרוקין, קלי בארט, אוואן הנדלר, ריק הולמס, פול רייזר, איתן סלייטר, ברטון קאופרת'ווייט ביירון ג'נינגס, ולורה אוסנס הצטרפו לצוות השחקנים, בתפקידי אורח חוזרים.

צילומים
צילומי הסדרה החלו בנובמבר 2018 באולפני Silvercup Studios בניו יורק, ונמשכו עד מרץ 2019.

הפצה
ב-6 בינואר 2019 שוחרר טריילר לסדרה.

תגובות
ביקורות
על פי אתר האינטרנט Rotten Tomatoes, לסדרה דירוג של 83% על סמך 64 ביקורות, וציון ממוצע של 7.25 מתוך 10. על פי דעת הרוב, נכתב כי "סם רוקוול ומישל ויליאמס נותנים לצופים שפע של razzle ו-dazzle ב-פוסי/ורדון - מיני-סדרה ביוגרפית ישירה, אך עדיין כוללת את כל אותו אבק הכוכבים שהקהל משתוקק לו". על פי אתר Metacritic, שעושה שימוש בממוצע משוקלל, לסדרה ציון של 68 מתוך 100, המבוסס על 34 מבקרים, שרובם כתבו "ביקורות חיוביות בדרך כלל".

רייטינג
 מספר הפרק שם הפרק תאריך שידור מקורי מדד נילסן(18-49) סך הכל הצופים(במיליונים) 1 Life Is a Cabaret 9 באפריל 2019 0.1 1.344 2  16 באפריל 2019 0.1 1.023 3 Me and My Baby 23 באפריל 2019 0.1 0.959 4 Glory 30 באפריל 2019 0.1 0.910 5  7 במאי 2019 0.1 0.878 6 All I Care About Is Love 14 במאי 2019 0.1 0.806 7 Nowadays 21 במאי 2019 0.1 0.859 8 Providence 28 במאי 2019 0.1 0.992

פרסים ומועמדויות
 שנה פרס קטגוריה מועמד/ים תוצאה הערות2019פרסי TCA הישג יוצא-דופן עבור סרטים, מיני-סדרות ותוכניות ספיישל פוסי/ורדון  הישג אישי בדרמה מישל ויליאמס פרס אמי לבידור בפריים טיים מיני-סדרה הטובה ביותר פוסי/ורדון  שחקן ראשי הטוב ביותר במיני-סדרה סם רוקוול  שחקנית ראשית הטובה ביותר במיני-סדרה מישל ויליאמס  שחקנית משנה הטובה ביותר במיני-סדרה או בסרט מרגרט קוואלי  הבימוי הטוב ביותר של מיני-סדרה, סרט או תוכנית ספיישל דרמטית תומאס קאיל (עבור הפרק "Who's Got the Pain")  ג'סיקה יו (עבור הפרק "Glory")  התסריט הטוב ביותר של מיני-סדרה, סרט או תוכנית ספיישל דרמטית ג'ואל פילדס, סטיבן לבנסון (עבור הפרק "Providence") פרס אמי לאמנויות יצירתיות הליהוק הטוב ביותר של מיני-סדרה, סרט או תוכנית ספיישל טיפאני ליטל קנפילד, ברני טלי  עיצוב התלבושות התקופתיות הטוב ביותר ג'וזף לה קורט, מליסה טות', קתרין קראבטרי, קריסטין איסולה, איזבל סימון, וירג'יניה פאטון (עבור הפרק "Life is a Cabaret")  עיצוב השיער הטוב ביותר עבור מיני-סדרה או סרט כריסטופר פולטון, כריסטין אדוארדס, ניקול ברידפורד, כריסטין קנטרל, שרלין בלמונד  האיפור הטוב ביותר עבור מיני-סדרה או סרט (שאינו פרוסטטי) דבי זולר, בלייר אייקוק, דייב פרסטו, שרי לורנס, ניקי פטיסון אילום, ג'קי ריסוטו  האיפור הפרוסטטי הטוב ביותר עבור סדרה, מיני-סדרה, סרט או ספיישל דבי צולר, דייב פרסטו, ג'קי ריסוטו, יואיצ'י ארט סקאמוטו, וינסנט ואן דייק  הבימוי המוזיקלי הטוב ביותר אלכס לקמוירה (עבור הפרק "Life Is a Cabaret")  הפיקוח המוזיקלי הטוב ביותר סטיבן גיזיצקי (עבור הפרק "Life Is a Cabaret")  העריכה הטובה ביותר של מיני-סדרה או סרט שצולמו במצלמה יחידה טים סטריטו (עבור הפרק "Life Is a Cabaret")  עיצוב ההפקה הטוב ביותר עבור תוכנית עלילתית תקופתית או פנטזיה (שעה אחת או יותר) אלכס דיגרלנדו, אנו שוורץ, לידיה מארקס  מיקס קול הטוב ביותר עבור מיני-סדרה או סרט טוני וולנטה, ג'וזף ווייט ג'וניור, רוברט ג'והנסון, דריק לי (עבור הפרק "All I Care About is Love") 

קישורים חיצוניים


הערות שוליים

קטגוריה:סדרות טלוויזיה המבוססות על ספרים
קטגוריה:פוקס: תוכניות וסדרות
קטגוריה:FX Networks

קטגוריה:סדרות טלוויזיה אמריקאיות שעלו לשידור בשנת 2019